עמוד שבעוי – ברכות לט:

לחם משנה בפסח

דב גדליה שוגרמן

# ברכות לט:

אמר רבי אבא: ובשבת חייב אדם לבצוע על שתי ככרות. מאי טעמא - בלחם משנה כתיב. אמר רב אשי: חזינא ליה לרב כהנא דנקיט תרתי ובצע חדא. רבי זירא הוה בצע אכולא שירותא. אמר ליה רבינא לרב אשי: והא קא מתחזי כרעבתנותא! אמר [ליה]: כיון דכל יומא לא קעביד הכי, והאידנא קא עביד - לא מתחזי כרעבתנותא. רב אמי ורב אסי כי הוה מתרמי להו ריפתא דערובא מברכין עליה המוציא לחם מן הארץ, אמרי: הואיל ואתעביד ביה מצוה חדא, - נעביד ביה מצוה אחריתי.

# תוספות שם ד"ה הכל מודים בפסח שמניח הפרוסה בתוך השלמה ובוצע מאי טעמא לחם עוני כתיב

משום דכתיב לחם עוני מניח הפרוסה תחת השלמה ונראה כבוצע על הפרוסה ומ"מ אין לבצוע כי אם על השלמה ועל הפרוסה יברך על אכילת מצה וכורכים ואוכלים משתיהן יחד כדי שיהא נראה כבוצע על הפרוסה וכן המנהג אבל אין לעשות המוציא וגם על אכילת מצה מן הפרוסה דהוי כעושה מצות חבילות חבילות ונראה לי דהא הוי ברכה של נהנין ואינם נקראים חבילות חבילות דהא אקידוש מברכים קידוש וברכת היין ורבינו מנחם מווינ"א היה רגיל לעשות הכל על הפרוסה ואין השלמה באה כי אם בשביל לחם משנה והר"י היה רגיל לברך תחלה ברכת המוציא על שתיהן קודם שיבצע ואחר כך מברך על אכילת מצה ובוצע משתיהן אחר כך ואין זה חבילות מאחר שהיה עושה על שתיהן ופעמים מפיק הר"י נפשיה מפלוגתא ולא היה רוצה לשנות המנהג והיה מברך על השלמה תחלה המוציא והיה בוצע קצת לא היה מפרידה עד שיברך על הפרוסה על אכילת מצה ובוצע משתיהן יחד.

# רשימות שיעורים (רי"ד סולובייצ'יק) מסכת ברכות דף לט עמוד ב

תוס' ד"ה הכל. נראה לבאר ד' השיטות בסדר הברכות והבציעה בליל הסדר:

א) השיטה הראשונה שבתוס' סוברת שמברך המוציא על שתי מצות השלמות עם הפרוסה ובוצע את השלמה, ואח"כ מברך על אכילת מצה על הפרוסה ואוכלין משתיהן ביחד, וכן היה המנהג בימי בעלי התוס'. ונראה דס"ל דבליל הסדר צריך לברך על לחם משנה כמו בכל יו"ט, וגם יש מצוה לאכול מצה, ומצה היא לחם עוני שהוא בפרוסה. ולכן מברך המוציא על שתי מצות שלמות כיון שהמוציא היא הברכה של לחם משנה, כמו בכל יו"ט, ואילו ברכת על אכילת מצה מברך על הפרוסה לבדה כיון דהיא הברכה של מצות מצה, ומצה היא בפרוסה.

ב) רבינו מנחם מווינ"א סובר דמברך שתי הברכות על הפרוסה, דהשלמה אינה באה אלא בשביל לחם משנה. ונראה לבאר דרבינו מנחם סובר דמגזירת הכתוב ד"לחם עוני" - מה דרכו של עני בפרוסה, נלמד דאין מברכין המוציא על מצה שלמה בליל פסח, ומכל מקום בעינן שלמה לדין לחם משנה כמו בכל יום טוב. ובזה חולק ר' מנחם על שיטת הרי"ף (כה: בדפיו) והרמב"ם (פ"ח מהל' חמץ ומצה ה"ו) דס"ל דבלילי הסדר נתמעט דין לחם משנה מקרא דלחם עוני. דלשיטת רבינו מנחם צריך לקחת שתי שלמות ללחם משנה, אך מדין לחם עוני מברך שתי הברכות דהמוציא ועל אכילת מצה על הפרוסה ובוצעין ממנה.

ג) שיטת הר"י דמברך המוציא על השלמה ועל הפרוסה קודם שיבצע, ואח"כ מברך על אכילת מצה ובוצע אח"כ משתיהן. ודברי הר"י צריכים ביאור למה מברך המוציא גם על הפרוסה. ונראה לבאר דבליל הסדר איכא סתירה, דמדין לחם משנה צריך לברך המוציא על השלמה כמו בשאר ימים טובים, ואילו מדין דרכו של עני בפרוסה צריך לברך המוציא בדוקא על הפרוסה, וכדנקט רבינו מנחם מווינ"א. ומשום כך סובר הר"י שמברך המוציא ועל אכילת מצה על השלמה והפרוסה ביחד, דבזה מקיים דין ברכת המוציא כמו בכל יום טוב על השלמה, ועל הפרוסה מדין מסוים דליל פסח.

אמנם צ"ב מדוע אינו בוצע מהשלמה מיד אחר שבירך עליה המוציא הואיל ואין לשלמה שייכות לברכת על אכילת מצה. ונראה לומר דדין לחם משנה אינו רק לברך על הלחם ולאכלו, אלא שמעצם חיוב לחם משנה גם צריך לבצוע על הלחם. וכן מבואר להדיא בדברי הרמב"ם (פ"ל מהל' שבת ה"ט), וז"ל וצריך לקבוע כל סעודה משלשתן על היין ולבצוע על שתי ככרות עכ"ל. הרי להדיא דהבציעה חלק ממצות לחם משנה. וא"כ י"ל דמשום כך לא בצע הר"י על השלמה לבדה מיד אחרי ברכת המוציא, דס"ל דמדין דרכו של עני בפרוסה צריך לברך גם את ברכת המוציא של לחם משנה על הפרוסה ולבצוע עליה. ולכן בירך הר"י את ברכת המוציא על השלמה, אבל לא בצע את השלמה לגמרי עד אחרי ברכת על אכילת מצה, מכיון דבציעה היא חלק ממצות לחם משנה, וכל עוד שלא בצע עדיין את השלמה, הפרוסה שעליה מברך על אכילת מצה יכולה להצטרף לברכת המוציא והויא חלק מהלחם משנה, ובכך גם דין לחם המשנה מתקיים עם הפרוסה, ובכך קיימים שני הדברים, לברך רק על השלמה ושיטת הר"י דצריך שהפרוסה ג"כ תהיה חלק מלחם משנה, וחל קיום לחם משנה ולחם עוני עם השלמה והפרוסה ביחד.

ד) עוד נהג הר"י לברך על השלמה המוציא והיה בוצע ממנה קצת ולא היה מפרידה עד שיברך על הפרוסה על אכילת מצה ובוצע משתיהן יחד. ונראה דסובר דמאחר שבצע קצת מהשלמה מוכח שברכת המוציא חלה רק על השלמה, וברכת על אכילת מצה חלה על הפרוסה ועל השלמה. ואע"פ שעל השלמה מברך המוציא ועל אכילת מצה אין בזה חסרון של עושה מצות חבילות חבילות, דאינו צריך את השלמה לברכת אכילת מצה משום שמברך על אכילת מצה על הפרוסה. והא דקיי"ל דאין עושין מצות חבילות חבילות הוא רק היכא שהיה צריך לקיים את המצוה בב' דברים נפרדים והוא מקיימם בדבר אחד, שעי"ז שעושה את שתי המצוות ביחד מרויח, וכגון היכא שחייב לברך שתי ברכות בב' כוסות והוא מברך אותן על כוס אחת. משא"כ הכא שמוסיף פרוסה על השלמה ומברך עליה על אכילת מצה, י"ל דהברכה דאכילת מצה בעיקר חלה על הפרוסה, ואע"פ שהברכה חלה נמי על השלמה וכבר קיים בה ברכת המוציא, אין בזה חסרון דאין עושין מצות חבילות חבילות, מכיון שאינו צריך את השלמה לברכת על אכילת מצה שיוצא מצות מצה בפרוסה ואינו מרויח כלום עי"ז שחלה ברכת על אכילת מצה ג"כ על השלמה